EUROOPAN YHTEISÖJEN KOMISSIO 
Bryssel, 17.02.1997 
KOM(97) 56 lopull. 
97/ 0040 (ACC) 
Ehdotus 
NEUVOSTON PÄÄTÖKSEKSI 
telehankintoja koskevan sopimuksen ja yksityisten teletoiminnan harjoittajien 
hankinnoista muistiona tehdyn sopimuksen tekemisestä Euroopan yhteisön ja 
Korean tasavallan välillä 
(komission esittämä) 

PERUSTELUT 
Liitteenä olevan neuvoston päätösehdotuksen tarkoituksena on telehankintoja koskevan 
sopimuksen ja muistiona tehdyn sopimuksen tekeminen Euroopan yhteisön ja Korean 
tasavallan välillä. 
Tausta: 
Yhteisön sisämarkkinaohjelman täiKeänä osana 1 päivänä tammikuuta 1993 voimaan 
tulleella julkisja palveluja koskevalla direktiivillä 93/3 8/EY vapautettiin sähkö- ja 
vesihuollon, liikenteen ja teletoiminnan alan hankintamarkkinat. Direktiivillä varmistetaan 
yksityiskohtaisin tarjouskilpaa ua ja hankintasopimusten tekoa koskevin säännöin, että sen 
soveltamisalaan kuuluvat julkiset laitokset noudattavat hankintatoiminnassaan avoimuutta 
ja syrjimättömyyttä. Direktiivin soveltamisalaan kuuluvat erityis- tai yksinoikeudella 
toimivat yritykset. Se kattaa kaikki tärkeimmät televerkkotoiminnan harjoittajat Euroopan 
yhteisössä. Tämän direktiivin 36 artiklassa on rajoitettua kotimaisuusastetta koskeva 
säännös. Sitä sovelletaan kolmansista maista peräisin olevia tuotteita sisältäviin tarjouksiin, 
kun yhteisöllä ei ole näiden kolmansien maiden kanssa sopimusta, jolla varmistetaan 
yhteisön yrityksille yhdenvertainen ja todellinen pääsy kyseisten maiden markkinoille. 
Yhteisön tavarantoimittajilla oli 1980-luvun puoliväliin saakka hallussaan merkittävä osuus 
Korean televerkkolaitteiden markkinoista, mutta niiden asema on heikentynyt nopeasti 
1990-luvulla. Tämä johtuu toisaalta siitä, että Koreassa on valtion johdolla kehitetty 
nopeassa tahdissa kotimaista laitetuotantoa, ja toisaalta Korean hankintoja koskevasta 
lainsäädännöstä. Korean hankintalainsäädännössä tehdään ero "ulkomaan valuutalla" ja 
"kotimaan valuutalla" tehtyjen hankintojen välillä. Ensin mainittu käsittää sellaisten 
tavaroiden ja palveluiden hankinnan, joita ei ole saatavissa Korean markkinoilta. Valtion 
laitoksiin ja yhtiöihin (ns. government-invested corporations), joista valtio omistaa 
enemmän kuin 50 prosenttia, sovelletaan erityisiä säännöksiä. Teletoiminnan alalla vain 
Korea Telecom, jonka osuus Korean televerkkolaitteiden markkinoista on noin 80 
prosenttia, on tällainen erityissäännösten soveltamisalaan kuuluva valtionyhtiö. Korea 
Telecomiin sovelletaan siten Korean hankintoja koskevaa lainsäädäntöä lukuun ottamatta 
erikseen myönnettyjä poikkeuksia. Korean ja Yhdysvaltojen tehtyä vuonna 1993 
kahdenvälisen teletoimintaa koskevan sopimuksen Korea Telecomille myönnettiin 
osittainen poikkeus yhdysvaltalaisten yritysten tuotteiden hankkimiseksi "kotimaan 
valuutalla". "Kotimaan valuutalla" tehtyjen hankintojen osuus Korean Telecomin 
laitehankinnoista on tällä hetkellä yli 90 prosenttia. Tämän seurauksena eurooppalaiset 
tavarantoimittajat eivät ole vuodesta 1992 lähtien päässeet tosiasiallisesti lainkaan 
osallisiksi Korea Telecomin hankinnoista. Yhteisön tavarantoimittajien ei ole sallittu ottaa 
osaa Korea Telecomin hankintoja koskeviin kelpuuttamismenettelyihin, mistä syystä ne 
eivät ole voineet osallistua yrityksen tarjouskilpailuihin. Korean toinen teletoiminnan 
harjoittaja, täysin yksityisessä omistuksessa oleva Dacom, aloitti kansainvälisen 
puhelinverkkotoiminnan vuonna 1992. Dacom on 1 päivästä tammikuuta 1996 toiminut 
myös Korean kansallisilla kaukopuhelumarkkinoilla. Vaikka Dacomiin ei sovelletakaan 
â 
edellä mainittuja hankintasäännöksiä, sen sisäiset hankintasäännöt edellyttävät, että 
ulkomaisiin hankintoihin turvaudutaan vain, jos tarvittavia laitteita ei pystytä hankkimaan 
kotimaasta. Eurooppalaiset tavarantoimittajat ovat siten vaikeassa asemassa myös Korean 
toiselle teletoiminnan harjoittajalle myydessään. 
Euroopan yhteisö ja Korea ovat molemmat monenvälisen julkisia hankintoja koskevan 
sopimuksen (GPA-sopimus) osapuolia. Televerkkolaitteiden hankinta ei kuitenkaan kuulu 
GPA-sopimuksen soveltamisalaan. Yhteisö ei sisällyttänyt teletoiminnan harjoittajia GPA-
sopimusta koskevaan tarjoukseensa minkään hankinta-alan osalta. Korea sen sijaan päätti 
sisällyttää Korea Telecomin GPA-sopimusta koskevaan tarjoukseensa yleisten tavara- ja 
rakennuspalveluhankintojen alalla. Korea Telecom ei kuitenkaan kuulu GPA-sopimuksen 
soveltamisalaan telelaitehankintojen osalta. 
Komissio aloitti Korean kanssa viralliset neuvottelut telehankintamarkkinoiden 
vastavuoroisesta avaamisesta toukokuussa 1995 neuvoston vahvistamien 
neuvotteluohjeiden perusteella (hyväksytty 28 päivänä marraskuuta 1994) ja 
perustamissopimuksen 113 artiklassa tarkoitettua komiteaa kuullen. Koska neuvotteluissa 
ei komission mielestä edistytty riittävästi, se pani toukokuussa 1996 WTO:ssa vireille 
Korean telehankintamarkkinoilla vallitsevaa syrjintää koskevan riitojenratkaisumenettelyn. 
Neuvottelut saatiin lopulta päätökseen 22 päivänä marraskuuta 1996 ja tuloksena oli 
luonnokset sopimukseksi ja muistiona tehdyksi sopimukseksi. Näiden sopimusten ansiosta 
Korea Telecom avasi välittömästi kelpuuttamismenettelynsä yhteisön tavarantoimittajille. 
Komissio sitoutui keskeyttämään kaikki vireillä olevassa riita-asiassa meneillään olevat 
toimenpiteet. Yhteisö päättää riitojenratkaisumenettelyn virallisesti ennen kahdenvälisen 
sopimuksen allekirjoittamista. 
Telehankintoja koskeva sopimus 
Telehankintoja koskeva sopimus on täysin kahdenvälinen. Se on siten erillinen sopimus, 
jolla ei ole vaikutusta GPA-sopimuksen soveltamisalaan. Sopimuksessa määrätään 
teletoiminnan harjoittajien hankintojen vastavuoroisesta avaamisesta myöntämällä 
kansallista kohtelua vastaava kohtelu tietyn kynnysarvon ylittävien hankintojen osalta. 
Avoimuuden lisäämiseksi ja tavarantoimittajien oikeuksien turvaamiseksi sopimuksessa 
määrätään telehankintojen pääryhmän osalta vähimmäisvaatimukset täyttävistä 
hankintamenettelyistä ja kansallisista valitusmenettelyistä. Tämä ei johda menettelyjä 
koskeviin muutoksiin eurooppalaisten toiminnanharjoittajien osalta, mutta Korea Telecom 
sen sijaan velvoitetaan noudattamaan GPA-sopimuksen määräyksiin perustuvia 
menettelyjä. Sopimuksen noudattaminen varmistetaan sitovan kahdenvälisen 
riitojenratkaisumenettelyn avulla. 
Kyseessä on liberaali ja laaja-alainen sopimus, joka ei sisällä muita tuotepoikkeuksia kuin 
Korea Telecomin satelliittihankintoihin sovellettavan viiden vuoden siirtymäkauden. Korea 
jätti sopimuksen ulkopuolelle myös rajoitetun hankintamenettelyn, johon sisältyy tietyn 
osuuden varaaminen pieniä ja keskisuuria yrityksiä varten; tämän hankintamenettelyn 
soveltamisalaan kuuluvat kuitenkin pääasiassa sopimuksessa yksilöityä kynnysarvoa 
pienemmät hankintasopimukset. Sopimus koskee vain televiestintälaitteiden ja 
3 
oheispalveluiden hankintaa. Tämä on yhteisön edun mukaista, koska Korea Telecomin 
yleiset hankinnat kuuluvat, kuten edellä todettiin, GPA-sopimuksen soveltamisalaan. 
Euroopan yhteisön edut on turvattu myös muiden, teletoiminnan harjoittamisluvan 
mahdollisesti tulevaisuudessa saavien valtionyhtiöiden suhteen, koska nämä yhtiöt 
sisällytetään ilman eri toimenpiteitä sopimuksen soveltamisalaan. Euroopan yhteisö 
puolestaan ei sovella julkisia palveluja koskevan direktiivin 36 artiklan säännöksiä 
Koreasta peräisin olevia tuotteita sisältäviin tarjouksiin. 
Euroopan yhteisön puolelta oltiin huolestuneita siitä, että pitkä ratifiointivaihe voisi 
viivästyttää eurooppalaisten tavarantoimittajien pääsyä Korean markkinoille, minkä vuoksi 
neuvottelijat sopivat tekevänsä kaikkensa, jotta sopimus saataisiin tehdyksi toukokuuhun 
1997 mennessä. 
Yksityisiä teletoiminnan harjoittajia koskeva muistio 
Erityis- tai yksinoikeudella toimivat yksityiset televerkkotoiminnan harjoittajat kuuluvat 
julkisia palveluja koskevan direktiivin soveltamisalaan. Korean hankintoja koskevaa 
lainsäädäntöä sovelletaan vain valtionyhtiöihin. Koska yksityisten toiminnanharjoittajien 
hankinnat eivät kuulu minkään valtiollisen säädöksen soveltamisalaan, Korea ilmoitti, ettei 
sillä ole mahdollisuutta sisällyttää yksityisiä toiminnanharjoittajia sopimukseen. Koska 
Euroopan teollisuudelta oli kuitenkin saatu valituksia Korean yksityisten 
toiminnanharjoittajien toteuttamasta syrjinnästä, Euroopan yhteisö vaati sitoumusta siitä, 
että valtio ei puutu yksityisten toiminnanharjoittajien hankintoihin. Osapuolet sopivat tästä 
syystä muistiosta, jossa vahvistetaan, että kyseiset yritykset suorittavat hankintansa 
itsenäisesti ja syrjimättä ulkomaisia yrityksiä tai tuotteita. Jos asiasta syntyy 
erimielisyyksiä, sopimuspuolet turvautuvat WTO:n riitojenratkaisumenettelyyn. Euroopan 
yhteisö halusi saada etunsa turvatuksi siinä tapauksessa, että Korea tekisi tulevaisuudessa 
edullisemman sopimuksen jonkin kolmannen maan kanssa. Tämän vuoksi sopimuspuolet 
sopivat myöntävänsä toisilleen suosituimmuuskohtelun yksityisten toiminnanharjoittajien 
hankintoja koskevien toimenpiteiden osalta. Tämä muistio on muodollisesti erillinen 
sopimus. 
Korean hallitus on jo aloittanut televiestintää ja hankintoja koskevan kansallisen 
lainsäädäntönsä tarkistamisen kumoamalla säännöksiä, joita Euroopan yhteisö arvosteli 
VVTO.n riitojenratkaisumenettelyn mukaisten neuvottelujen aikana. Dacom on Korean 
hallituksen pyynnöstä kumonnut sisäisen "osta korealaista" -sääntönsä ja Korea Telecom 
on eurooppalaisille tavarantoimittajille lähettämässään kirjeessä avannut näille 
kelpuuttamismenettelynsä. Lisäksi näyttää siltä, että neuvottelujen onnistunut päätökseen 
saattaminen on parantanut eurooppalaisten tavarantoimittajien asemaa Korean muiden 
yksityisten teletoiminnan harjoittajien keskuudessa. 
****************** 
4> 
Sopimusluonnos ja muistio perustuvat lokakuussa 1996 allekirjoitetun kahdenvälisen 
puitesopimuksen mahdollistamiin tiiviimpiin poliittisiin ja taloudellisiin suhteisiin Euroopan 
yhteisön ja Korean välillä. Sopimus tarjoaa Euroopan yhteisölle edullisemman kohtelun 
televerkkolaitteiden hankinnan osalta kuin Korea on ollut valmis tarjoamaan millekään 
muulle kolmannelle maalle. Lisäksi sopimusluonnos ja muistio suojelevat Euroopan 
yhteisön tavarantoimittajia joutumasta uudelleen syrjinnän kohteeksi siinä tapauksessa, että 
pääsy Korean markkinoille paranisi muiden kolmansien maiden kanssa käytyjen 
neuvottelujen tuloksena. Sopimuksen tekeminen vaikuttaa lisäksi myönteisesti 
tietotekniikkaa koskevasta sopimuksesta parhaillaan käytäviin neuvotteluihin sekä GATS-
neuvotteluihin, erityisesti telepalvelujen ja julkisten hankintojen alalla. 
Sopimuksen tärkeimmät osat: 
22 päivänä marraskuuta 1996 saavutetun sopimuksen tärkeimmät osat: 
kansallisen kohtelun myöntäminen molempien sopimuspuolten tärkeimpien teletoiminnan 
harjoittajien suorittamien, 130 000 SDR:n suuruisen kynnysarvon ylittävien hankintojen 
osalta; 
Korea kumoaa tämän kynnysarvon ylittävien hankintojen osalta kaikki 
televiestintälaitteiden hankintaa koskevat syrjivät säännökset ja käytännöt, lukuun 
ottamatta satelliittihankintoja ja pienistä ja keskisuurista yrityksistä tapahtuvia 
hankintoja; 
kun kyse on 450 000 SDR:n suuruisen kynnysarvon ylittävistä hankinnoista, Korea 
Telecomiin sovelletaan GPA-sopimuksen määräyksiä vastaavia hankinta- ja 
valitusmenettelyjä ja Euroopan yhteisön teletoiminnan harjoittajiin puolestaan julkisia 
palveluja koskevaa direktiiviä yli 600 000 ecun suuruisten hankintasopimusten 
yhteydessä; 
sopimuksen tultua voimaan Euroopan yhteisö laajentaa julkisia palveluja koskevan 
direktiivin perusteella myönnettävät edut koskemaan Koreasta peräisin olevia tuotteita 
sisältäviä tarjouksia; 
sitova kahdenvälinen riitojen ratkaisu; 
eurooppalaiset tavarantoimittajat ovat voineet osallistua Korea Telecomin 
kelpuuttamismenettelyihin sopimukseen pääsystä alkaen; 
molemmat sopimuspuolet vahvistavat yksityisten toiminnanharjoittajien hankintoja 
koskevassa muistiossa kyseisten yritysten riippumattomuuden ja tarjoavat 
vastavuoroisen suosituimmuuskohtelun; 
Korean toinen (yksityinen) teletoiminnan harjoittaja Dacom on Korean hallituksen 
pyynnöstä poistanut sisäisistä hankintasäännöistään "osta korealaista" -säännön. 
5~ 
Neuvostoa pyydetään hyväksymään telehankintoja koskeva sopimus ja muistiona tehty 
sopimus sekä hyväksymään ehdotus päätökseksi näiden sopimusten tekemisestä Korean ja 
Euroopan yhteisön välillä. 
£ 
Ehdotus: 
NEUVOSTON PÄÄTÖS 
tehty 
telehankintoja koskevan sopimuksen ja yksityisten teletoiminnan harjoittajien 
hankinnoista muistiona tehdyn sopimuksen tekemisestä Euroopan yhteisön ja 
Korean tasavallan välillä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan, 
ottaa huomioon komission ehdotuksen, 
sekä katsoo, että 
Euroopan yhteisön ja Korean tasavallan sopimukset telehankinnoista olisi hyväksyttävä, 
telehankintoja koskevan sopimuksen ja muistiona tehdyn sopimuksen tekemisen olisi 
perustuttava perustamissopimuksen 113 artiklaan, koska kyseisiä sopimuksia sovelletaan 
pelkästään tavarahankintoihin ja niihin liittyviin oheispalveluihin, ja 
neuvoston olisi valtuutettava komissio, jonka on kuultava neuvoston nimeämää 
erityiskomiteaa, hyväksymään yhteisön puolesta muutokset telehankintoja koskevan 
sopimuksen liitteeseen I; tämä valtuutus rajoitetaan kuitenkin koskemaan 14 päivänä 
kesäkuuta 1993 annetun neuvoston direktiivin 93/38/ETY 8 artiklan mukaisen menettelyn 
soveltamisesta aiheutuvia muutoksia, 
ON PÄÄTTÄNYT SEURAAVAA: 
1 artikla 
Hyväksytään Euroopan yhteisön puolesta Euroopan yhteisön ja Korean tasavallan välinen 
telehankintoja koskeva sopimus sekä osapuolten välinen muistiona tehty sopimus 
yksityisten teletoiminnan harjoittajien hankinnoista. 
Sopimuksen ja muistiona tehdyn sopimuksen tekstit ovat tämän päätöksen liitteenä. 
^-
2 artikla 
Neuvoston puheenjohtaja valtuutetaan nimeämään henkilö, jolla on valtuudet allekirjoittaa 
sopimus ja muistiona tehty sopimus yhteisöä sitovasti. 
3 artikla 
Komissio valtuutetaan hyväksymään yhteisön puolesta telehankintoja koskevan 
sopimuksen liitteeseen I tehtävät muutokset. 
Komissiota avustaa tämän tehtävän suorittamisessa neuvoston nimittämä erityiskomitea. 
Tämän artiklan 1 kohdassa tarkoitettu vakuutus rajoitetaan koskemaan neuvoston 
direktiivin 93/38/ETY 8 artiklassa säädettyjen menettelyjen mahdollisen soveltamisen 
yhteydessä välttämättömiä muutoksia. 
Tehty Brysselissä 
Neuvoston puolesta 
Puheenjohtaja 
t 
EUROOPAN YHTEISÖN JA KOREAN TASAVALLAN 
SOPIMUS 
TELEHANKINNOISTA 
(päivämäärä) 
EUROOPAN YHTEISÖ, jäljempänä 'EY', 
ja 
KOREAN TASAVALLAN HALLITUS, jäljempänä 'Korea', 
(jäljempänä 'sopimuspuolet* ja yksikössä 'sopimuspuoli'), jotka 
OTTAVAT HUOMIOON sopimuspuolten pyrkimykset ja sitoumukset julkisten 
hankintojensa markkinoiden vapauttamiseksi erityisesti julkisia hankintoja koskevan 
sopimuksen (vuoden 1994 GPA-sopimus) avulla, 
HALUAVAT jatkaa keskinäisiä kaupan vapauttamispyrkimyksiään myöntämällä 
vastavuoroisesti mahdollisuuden päästä osalliseksi teletoiminnan harjoittajien hankinnoista 
tässä sopimuksessa määrätyin edellytyksin, ja 
OVAT TIETOISIA siitä, että on tarpeen varmistaa Maailman kauppajärjestössä (WTO) 
käytävien telepalvelujen vapauttamiseen tähtäävien neuvottelujen onnistuminen, 
OVAT SOPINEET SEURAAVAA: 
1 artikla 
Tavoite, määritelmät ja soveltamisala 
1.1. Tämän sopimuksen tarkoituksena on turvata sopimuspuolten tavaroiden ja 
palveluiden toimittajille vastavuoroinen, avoin ja syrjimätön mahdollisuus päästä 
osallisiksi liitteessä I lueteltujen teletoiminnan harjoittajien tavara- ja 
oheispalveluhankinnoista. 
1.2. Tässä sopimuksessa tarkoitetaan: 
1.2.1. 'teletoiminnan harjoittajilla' liitteessä I lueteltuja yksiköitä. Sopimuspuolet 
huolehtivat tarvittaessa yksimielisin päätöksin luettelon ajan tasalle 
saattamisesta. 
1.2.2. 'tavaroilla' kaikkia siirtoverkkojen asentamiseen, käyttöön, ylläpitoon, 
korjaamiseen ja hallinnointiin käytettäviä laitteita, välineitä ja aineita sekä 
tutkimus- ja kehitystyössä käytettäviä laitteita, testaus- ja mittauslaitteita, 
koulutukseen käytettäviä laitteita ja päätelaitteita. 
1.2.3. 'oheispalveluilla' teletoiminnan harjoittajien hankkimia palveluita, jotka 
liittyvät välittömästi tavarahankintoihin. 
1.3. Tämän sopimuksen soveltamisalaan kuuluvat kaikki sopimuspuolten teletoiminnan 
harjoittajien tavara- ja oheispalveluhankintoihin vaikuttavat lait, muut säädökset ja 
käytännöt sekä kaikki sopimuspuolten teletoiminnan harjoittajien tekemät tavara- ja 
oheispalveluhankintoja koskevat sopimukset. 
1.4. Korean teletoiminnan harjoittajien tavaroita ja oheispalveluita koskevien 
hankintasopimusten tai hankintasopimusten kokonaisuuksien osalta tätä sopimusta 
sovelletaan ainoastaan niihin, joiden arvo ilman arvonlisäveroa tai siihen 
verrattavissa olevaa liikevaihtoveroa on arviolta vähintään 450 000 SDR, elleivät 
sopimuspuolet ole muuta sopineet. 
EY:n teletoiminnan harjoittajien tavaroita ja oheispalveluita koskevien 
hankintasopimusten tai hankintasopimusten kokonaisuuksien osalta tätä sopimusta 
sovelletaan ainoastaan niihin, joiden arvo ilman arvonlisäveroa tai siihen 
verrattavissa olevaa liikevaihtoveroa on arviolta vähintään 600 000 ecua, elleivät 
sopimuspuolet ole muuta sopineet. 
SDR:n (erityisnosto-oikeuden) arvo Korean woneina vahvistetaan vuoden 1994 
julkisia hankintoja koskevassa WTO-sopimuksessa määrättyjä menettelyjä 
noudattaen. 
1.5. Tätä sopimusta ei sovelleta seuraaviin hankintasopimuksiin: 
1.5.1. Tavaroiden ja palvelujen hankkiminen kaupallisessa 
jälleenmyyntitarkoituksessa tai käytettäväksi kaupalliseen myyntiin 
tarkoitettujen tavaroiden tuotannossa. 
/O 
1.5.2. EY:n osalta: 
sellaiset teletoiminnan harjoittajien hankintasopimukset, joiden osalta 
markkinoilla noudatetaan täysin vapaan kilpailun periaatteita EY:n julkisia 
palveluja koskevan direktiivin 8 artiklassa vahvistettujen edellytysten 
mukaisesti, ja 
Espanjaan sijoittautuneiden teletoiminnan harjoittajien ennen 1 päivää 
tammikuuta 1997 tekemät tavara- ja oheispalveluhankintoja koskevat 
sopimukset taikka Portugaliin tai Kreikkaan sijoittautuneiden teletoiminnan 
harjoittajien ennen 1 päivään tammikuuta 1998 tekemät tavara- ja 
oheispalveluhankintoja koskevat sopimukset. 
1.5.3. Korean osalta: 
rajoitettu hankintamenettely, johon sisältyy tietyn osuuden varaaminen 
pieniä ja keskisuuria yrityksiä varten Korean valtionyritysten hallintoa 
koskevan lain säännösten ja valtionyritysten kirjanpitosäännösten 
mukaisesti, ja 
satelliittien hankinta Korean ilmailu- ja avaruusteollisuuden kehittämisestä 
annetun lain mukaisesti viiden vuoden ajan siitä päivästä alkaen, jona 
Korean liittyminen GPA-sopimukseen on tullut voimaan. 
2 artikla 
Kansallinen kohtelu ja syrjimättömyys 
2.1. Kumpikin sopimuspuoli varmistaa kaikkien hankintamenettelyjen ja -käytäntöjen sekä 
kaikkien hankintasopimusten osalta, että sen alueelle sijoittautuneet teletoiminnan 
harjoittajat myöntävät toisen sopimuspuolen (i) tavaroille ja oheispalveluille sekä (ii) 
tavarantoimittajille1 kohtelun, joka on vähintään yhtä edullinen kuin: 
1) kotimaisille (i) tavaroille ja oheispalveluille ja/tai (ii) tavarantoimittajille 
myönnetty kohtelu; ja 
2) minkä tahansa kolmannen maan (i) tavaroille ja oheispalveluille ja/tai (ii) 
tavarantoimittajille myönnetty kohtelu. 
2.2. Sopimuspuolet varmistavat tämän sopimuksen soveltamisalaan kuuluvien 
hankintasopimusten osalta, että niiden alueelle sijoittautuneet teletoiminnan 
harjoittajat eivät: 
1) kohtele alueelleen sijoittautunutta tavarantoimittajaa epäedullisemmin kuin 
toista alueelle sijoittautunutta tavarantoimittajaa sillä perusteella, mikä on 
'Tavarantoimittajilla' tarkoitetaan tässä tavaroiden ja oheispalveluiden toimittajia. 
ti 
sen sidossuhde toisen sopimuspuolen luonnollisiin henkilöihin tai 
oikeushenkilöihin taikka mikä on kyseisten henkilöiden omistussuhde tai 
määräysvalta siihen; 
2) syrji alueelleen sijoittautunutta tavarantoimittajaa sillä perusteella, että 
toimitettava tavara tai palvelu on peräisin toisen sopimuspuolen alueelta. 
2.3. Sopimuspuolet varmistavat, että teletoiminnan harjoittajat eivät tavarantoimittajien, 
tavaroiden tai oheispalveluiden kelpuuttamisen ja valinnan tai tarjousten arvioinnin 
ja hankintasopimusten teon yhteydessä edellytä vastikkeita2 tai tavoittele niitä. 
2.4. Sopimuspuoli ja sen teletoiminnan harjoittajat eivät kohtele toista sopimuspuolta ja 
sen tavarantoimittajia epäedullisemmin kuin kotimaisia tai kolmansien maiden 
tavarantoimittajia valitusmenettelyjen ja niitä koskevien tietojen ilmoittamisen 
yhteydessä. 
2.5. WTO:n sopimusta kaupan teknisistä esteitä sovelletaan soveltuvin osin 
sopimuspuolten lakeihin, säännöksiin ja menettelytapoihin silloin, kun nämä liittyvät 
teletoiminnan harjoittajien tavara-ja oheispalveluhankintoihin. 
2.6. Sopimuspuolet varmistavat lisäksi, että niiden teletoiminnan harjoittajat esittävät 
tarjouskilpailua koskeviin asiakirjoihin sisältyvät tekniset eritelmät mieluummin 
suoritusvaatimuksina kuin mallia tai rakennetta koskevina kuvauksina. Näiden 
eritelmien on perustuttava kansainvälisiin standardeihin tai, jos näitä ei ole, 
kansallisiin teknisiin määräyksiin tai hyväksyttyihin kansallisiin standardeihin. 
Sellaisten teknisten eritelmien käyttöönotto tai soveltaminen on kiellettyä, joiden 
tarkoituksena on tarpeettomasti haitata sopimuspuolen teletoiminnan harjoittajien 
toisen sopimuspuolen tavaroiden tai palveluiden hankintaa ja muuta vastaavaa 
sopimuspuolten välistä kaupankäyntiä tai jotka johtavat tähän. 
3 artikla 
Hankintamenettelyt 
Sopimuspuolet varmistavat, että niiden teletoiminnan harjoittajien soveltamat 
hankintamenettelyt ja -käytännöt ovat syrjimättömyyden, avoimuuden ja 
tasapuolisuuden periaatteiden mukaisia. Näiden menettelyjen on käsitettävä vähintään 
seuraavat osat: 
a) Kutsu tarjouskilpailuun esitetään tarjouskilpailuilmoituksella, 
ennakkoilmoituksella tai kelpuuttamisjärjestelmän olemassaoloa koskevalla 
ilmoituksella. Nämä ilmoitukset tai tiivistelmä niiden oleellisesta sisällöstä 
on julkaistava kansallisella tasolla tai EY:n osalta yhteisön tasolla vähintään 
yhdellä vuoden 1996 GPA-sopimuksen virallisista kielistä. Ilmoituksissa on 
"Vastikkeilla" tarkoitetaan julkisten hankintojen yhteydessä toimenpiteitä, joilla pyritään edistämään 
paikallista kehitystä tai parantamaan maksutasetilannetta kotimaisuusasteen, teknologiaan liittyvän 
lupakäytännön, investointivaatimusten, vastakauppojen tai muiden vastaavien edellytysten avulla. 
/JL • 
oltava kaikki tarvittavat tiedot aiotusta hankinnasta sekä tarvittaessa myös 
tiedot noudatettavasta tarjouskilpailun ratkaisemismenettelystä. 
b) Määräajat on vahvistettava sellaisiksi, että tavaroiden ja palveluiden 
toimittajilla on riittävästi aikaa valmistella ja jättää tarjouksensa. 
c) Tarjouskilpailua koskevien asiakirjojen on sisällettävä kaikki tiedot, joita 
tarjoajat tarvitsevat asianmukaisten tarjousten tekemiseksi, mukaan lukien 
erityisesti tekniset eritelmät sekä valinta- ja ratkaisemisperusteet. 
Tarjouskilpailua koskevat asiakirjat toimitetaan tavaroiden ja palveluiden 
toimittajille pyynnöstä. 
d) Valinta on tehtävä puolueettomin perustein. Jos teletoiminnan harjoittaja 
soveltaa kelpuuttamisjärjestelmää, tämän järjestelmän lähtökohtana on 
oltava ennalta määritellyt ja puolueettomat perusteet, minkä lisäksi 
käytettävää menettelyä ja osallistumisen edellytyksiä koskevat tiedot on 
annettava asianomaisten käyttöön pyynnöstä. 
e) Tarjouskilpailu voidaan ratkaista joko sillä perusteella, mikä on 
taloudellisesti edullisin vaihtoehto, kun huomioon otetaan sellaiset erityiset 
arviointiperusteet kuin toimitus- tai valmistumisaika, kustannustehokkuus, 
laatu, tekniset ansiot, myynnin jälkeiset palvelut, varaosia koskevat 
sitoumukset, hinta ja niin edelleen, tai ratkaisuperusteeksi voidaan ottaa 
yksinomaan alin hinta. 
4 artikla 
Valitusmenettelyt 
1. Sopimuspuolet soveltavat teletoiminnan harjoittajien hankintojen osalta 
syrjimättömiä, tarkoituksenmukaisia, avoimia ja tehokkaita menettelyjä, jotta 
tavaroiden ja palveluiden toimittajat voivat valittaa tämän sopimuksen väitetyistä 
rikkomisista silloin, kun kyse on hankinnoista, joissa nämä ovat tai ovat olleet 
osallisina. Näihin tapauksiin sovelletaan valitusmenettelyjä, jotka ovat yhdenmukaiset 
GPA-sopimuksen XX artiklassa vahvistettujen menettelyjen kanssa. 
2. Sopimuspuolet varmistavat, että niiden teletoiminnan harjoittajat säilyttävät tämän 
sopimuksen soveltamisalaan kuuluvien hankintamenettelyjen kaikkia osa-alueita 
koskevat oleelliset asiakirjat vähintään kolmen vuoden ajan. 
3. Sopimuspuolet huolehtivat lisäksi valitusmenettelyistä vastuussa olevien toimielinten 
päätösten tehokkaasta täytäntöönpanosta. 
5 artikla 
Tietojen vaihto 
5.1. Siinä määrin kuin on tarpeen tämän sopimuksen tehokkaan täytäntöönpanon 
varmistamiseksi, sopimuspuolet vaihtavat kumman tahansa sopimuspuolen pyynnöstä 
/s 
tietoja teletoiminnan harjoittajien hankintapolitiikkaan tai -käytäntöihin vaikuttavista 
tai todennäköisesti vaikuttavista laeista, muista toimenpiteistä tai tulevista 
muutoksista. 
6 artikla 
Neuvottelut ja riitojen ratkaiseminen 
6.1. Sopimuspuolet neuvottelevat säännöllisesti ja vähintään kerran vuodessa tämän 
sopimuksen tarkoituksenmukaisen toiminnan varmistamiseksi. 
6.2. Kun sopimuspuoli pyytää neuvottelujen aloittamista mistä tahansa tämän sopimuksen 
toimintaan vaikuttavasta kysymyksestä, nämä neuvottelut on järjestettävä 30 päivän 
kuluessa siitä päivästä, jona neuvottelupyyntö on vastaanotettu, elleivät 
sopimuspuolet ole keskenään muuta sopineet. 
6.3. Jos sopimuspuoli katsoo, että jokin sille suoraan tai välillisesti tämän sopimuksen 
perusteella kuuluva etu tulee mitätöidyksi tai sitä vahingoitetaan sen vuoksi, että 
toinen sopimuspuoli jättää täyttämättä tämän sopimuksen mukaiset 
velvollisuutensa, se voi pyytää edellä 2 kohdassa tarkoitettuja neuvotteluja. 
6.4. Sopimuspuolet pyrkivät ratkaisemaan edellä tarkoitetut riidat neuvotteluin kolmen 
kuukauden kuluessa alkuperäisen neuvottelupyynnön esittämisestä. Neuvotteluaikaa 
voidaan pidentää sopimuspuolten yksimielisellä päätöksellä. 
6.5. Jos riitaa ei pystytä ratkaisemaan sopimuspuolten välisin neuvotteluin, kumpi tahansa 
sopimuspuoli voi saattaa riidan sitovassa välimiesmenettelyssä ratkaistavaksi 
ilmoittaen asiasta samalla toiselle sopimuspuolelle. Välimiesmenettelyn oleelliset 
piirteet esitetään liitteessä II. 
7 artikla 
Hankintoja koskevien tietojen saatavuus 
7.1. Sopimuspuolet pyrkivät parhaansa mukaan yhteistyössä varmistamaan, että niiden 
tietokannoissa säilytettävät hankintoja koskevat tiedot, varsinkin 
tarjouskilpailuilmoituksiin ja -asiakirjoihin liittyvät tiedot, ovat laadultaan ja 
saatavuudeltaan keskenään vertailukelpoisia. Lisäksi ne pyrkivät parhaansa mukaan 
yhteistyössä varmistamaan, että asianomaisten osapuolten julkisten hankintojen 
yhteydessä tietoliikennevälineillä vaihtamat tiedot ovat laadultaan ja saatavuudeltaan 
keskenään vertailukelpoisia. 
7.2. Ottaen asianmukaisesti huomioon yhteentoimivuuteen ja yhdistettävyyteen liittyvät 
seikat sopimuspuolet varmistavat parhaansa mukaan, päästyään yksimielisyyteen 
edellä 1 kohdassa tarkoitettujen hankintoja koskevien tietojen vertailukelpoisuudesta, 
että niiden tietokannoissa olevat oleelliset tiedot, kuten tarjouskilpailuilmoitukset, 
ovat vastavuoroisesti toisen sopimuspuolen tavaroiden ja palveluiden toimittajien 
saatavilla. Ne varmistavat myös parhaansa mukaan toisen sopimuspuolen tavaroiden 
ja palveluiden toimittajille vastavuoroisen pääsyn käytössä oleviin 
tietoliikennevälineisiin perustuviin hankintajärjestelmiin kuten elektroniseen 
tarjouksentekomenettelyyn. Sopimuspuolet ottavat myös asianmukaisesti huomioon 
vuoden 1996 GPA-sopimuksen XXIV artiklan 8 kohdan. 
8 artikla 
Loppumääräykset 
8.1. Tämä sopimus on laadittu kahtena kappaleena englannin, espanjan, hollannin, italian, 
kreikan, portugalin, ranskan, ruotsin, saksan, suomen, tanskan ja korean kielellä 
kaikkien näiden tekstien ollessa yhtä todistusvoimaiset. 
8.2. Tämä sopimus tulee voimaan sitä päivää seuraavan kuukauden ensimmäisenä 
päivänä, jona sopimuspuolet ovat ilmoittaneet toisilleen omien säännöstensä ja 
määräystensä mukaisten ratifiointi-, sopimuksenteko- tai hyväksymismenettelyjen 
päätökseen saattamisesta. 
8.3. Tämä sopimus ei vaikuta niihin oikeuksiin ja velvollisuuksiin, joihin sopimuspuolet 
ovat sitoutuneet WTO:ssa tai WTO:n yhteydessä tehdyissä muissa monenvälisissä 
asiakirjoissa. 
8.4. Sopimuspuolet tarkastelevat tämän sopimuksen määräysten soveltamista kolmen 
vuoden kuluessa sen voimaantulosta pyrkien tarpeen mukaan parantamaan sen 
toimivuutta. 
8.5. Jos sopimuspuoli haluaa irtisanoa sopimuksen, sen on ilmoitettava aikomuksestaan 
kirjallisesti toiselle sopimuspuolelle; irtisanominen tulee voimaan kuuden kuukauden 
kuluttua kyseisen ilmoituksen vastaanottamispäivästä. 
8.6. Tämän sopimuksen liitteet ovat erottamaton osa sopimusta. 
iç 
Liite I 
Euroopan yhteisö 
Belgacom (Belgia) 
Tele Danmark A/S tytäryhtiöineen (Tanska) 
Deutsche Telekom (Saksa) 
OTE/Hellenic Telecom Organisation (Kreikka) 
Telefonica de Espana S.A. (Espanja) 
France Telecom (Ranska) 
Telecom Eireann (Irlanti) 
Telecom Italia (Italia) 
Administration des postes et télécommunications 
(Luxemburg) 
Koninklijke PTT Nederland NV tytäryhtiöineen4 
(Alankomaat) 
Portugal Telecom S.A. tytäryhtiöineen (Portugali) 
British Telecommunications (BT) 
(Yhdistynyt kuningaskunta) 
City of Kingston upon Hull 
(Yhdistynyt kuningaskunta) 
Österreichische Post und Telekommunikation (PTT) 
(Itävalta) 
Telecom Finland (Suomi) 
Telia (Ruotsi) Korea3 
Korea Telecom 
3 Tulevaisuudessa tähän luetteloon sisältyvät televiestintälaitteita hankkivat, Korean asiaa koskevissa 
laeissa ja muissa säädöksissä määritellyt valtionyritykset, jos 1) näillä yrityksillä on lupa tarjota 
telealan peruspalveluja televiestintäyrityksistä annetun lain 5 artiklan mukaisesti; 2) näiden yritysten 
yhtenä päätavoitteena on tarjota telepalveluja; ja 3) näiden yritysten hankintoihin sovelletaan Korean 
tasavallan lakeja ja muita säädöksiä. 
4 Paitsi PTT Post BV. 
le 
Liite II 
1. Välimiespaneelissa on kolme jäsentä. Välimiesmenettelyä esittänyt sopimuspuoli 
nimeää yhden välimiehen ja ilmoittaa tästä nimeämisestä toiselle sopimuspuolelle. 
Toisen sopimuspuolen on nimettävä toinen välimies 15 päivän kuluessa tästä 
ilmoituksesta. 
2. Sopimuspuolten nimeämät kaksi välimiestä valitsevat kolmannen välimiehen EY:n ja 
Korean mahdollisista välimiehistä laatimasta luettelosta, tai välimies valitaan 
tarvittaessa kyseisestä luettelosta sattumanvaraisesti, 15 päivänä kuluessa toisen 
välimiehen nimeämisestä. Kolmas välimies ei saa olla kummankaan sopimuspuolen 
kansalainen, ja hän toimii välimiespaneelin puheenjohtajana. 
3. Välimiehillä ei saa olla riidassa taloudellisia etuja valvottavanaan, eivätkä he saa ottaa 
vastaan määräyksiä kummaltakaan sopimuspuolelta. 
4. Välimiehet vahvistavat yhdessä välimiesmenettelyn säännöt. Menettelyn on taattava 
oikeus vähintään yhteen kuulemiseen ja sopimuspuolilla on oltava tilaisuus esittää 
kirjallisia perusteluja ja vastatodisteita. Jollei toisin sovita, paneelin kokoukset 
pidetään joko Brysselissä tai Soulissa. 
5. Kumpikin sopimuspuoli vastaa oman välimiehensä ja tämän toiminnan aiheuttamista 
kustannuksista, mukaan lukien asianajopalkkiot. Loput menettelyn aiheuttamista 
kustannuksista jaetaan tasan sopimuspuolten kesken. 
6. Paneelin päätökset tehdään enemmistöpäätöksinä. Sopimuspuolilla on oikeus milloin 
tahansa päättää välimiesmenettely yhteisestä sopimuksesta ilmoittamalla asiasta 
paneelin puheenjohtajalle. 
7. Paneeli julkaisee kolmen kuukauden kuluessa puheenjohtajan nimeämisestä 
kertomuksen, jossa vahvistetaan, onko tämän sopimuksen mukaiset edut mitätöity 
tai onko niitä vahingoitettu. Kertomuksessa myös esitetään sopivat keinot tilanteen 
korjaamiseksi. Jos paneeli ei poikkeuksellisten olosuhteiden vuoksi pysty tekemään 
päätöstään vaaditussa määräajassa, sopimuspuolet voivat sopia määräajan 
pidentämisestä, mutta vain tarvittavassa määrin, eikä määräaika missään 
tapauksessa saa olla pidempi kuin 180 päivää. 
8. Sopimuspuolten on noudatettava paneelin kertomusta. Jos jompikumpi sopimuspuoli 
ei voi toteuttaa paneelin esittämiä korjaavia toimenpiteitä, se ilmoittaa asiasta toiselle 
sopimuspuolelle kuukauden kuluessa siitä, kun paneeli on antanut kertomuksensa. 
Korjaavat toimenpiteet toteuttamatta jättävä sopimuspuoli voi ehdottaa toiselle 
sopimuspuolelle korvauksia tai muita korjaavia toimenpiteitä. Jos tämä toinen 
sopimuspuoli ei kahden kuukauden kuluessa paneelin kertomuksen antamisesta ole 
voinut suostua ehdotettuihin korvauksiin tai muihin korjaaviin toimenpiteisiin, se voi 
ehdottaa paneelille vastaavien tämän sopimuksen mukaisten etujen soveltamisen 
keskeyttämistä tai peruuttamista. Tämä keskeyttäminen tai peruuttaminen tulee 
voimaan 30 päivän kuluttua asiaa koskevan ehdotuksen tekemisestä paneelille, ellei 
paneeli katso, että kyseinen toimenpide on hylättävä. 
A 
Kelpuuttamismenettelyjä koskeva liitännäiskirje 
Arvoisa 
Viittaan äskettäisiin Brysselissä käytyihin Korean tasavallan ja Euroopan yhteisön välisiin 
keskusteluihin televiestintäalan hankinnoista. 
Minulla on ilo ilmoittaa Teille myyjien kelpuuttamisjärjestelmän osalta, että Korea 
Telecom hyväksyy Euroopan yhteisöön sijoittautuneiden televiestintälaitteiden toimittajien 
tai niiden korealaisten tytäryhtiöiden, jäljempänä *EY:n tavarantoimittajat', alustavat 
ehdotukset kelpuuttamista varten siitä päivästä, jona Euroopan yhteisö ja Korea ovat 
parafoineet telehankintoja koskevan kahdenvälisen sopimuksensa. Korea Telecom on 
vakuuttanut, että se pyrkii parhaansa mukaan rajoittamaan kelpuuttamismenettelyjen 
suorittamiseksi tarvittavaa aikaa. 
Jos Korea Telecom toteaa EY:n tavarantoimittajan alustavaa kelpuuttamisehdotusta 
tarkasteltuaan, että ehdotus on teknisessä ja taloudellisessa suhteessa hyväksyttävä, se 
keskustelee asiasta ehdotuksen tehneen tavarantoimittajan kanssa ja pyytää tätä tekemään 
virallisen kelpuuttamishakemuksen. Jos Korea Telecom pitää alustavaa ehdotusta 
hylättävänä, se ilmoittaa hylkäämisen perusteet kyseiselle tavarantoimittajalle kirjallisesti. 
Lisäksi Korea Telecom voi kelpuuttamismenettelyjensä yhteydessä rajoittaa 
hankintamenettelyyn osallistuvien tavarantoimittajien lukumäärää sillä perusteella, että 
kohtuuttoman suuri tavarantoimittajien määrä saattaisi johtaa yhteensopimattomuuteen, 
teknisiin ongelmiin tai suhteettoman suuriin kustannuksiin Korea Telecomin toiminnassa ja 
sen verkon ylläpidossa. Tavarantoimittajien lukumäärää ei kuitenkaan saa rajoittaa 
kilpailun estämistarkoituksessa tai tavalla, joka syrjii EY:n tavarantoimittajia taikka 
suojelee kotimaisia tuottajia tai tavarantoimittajia. 
IF 
Euroopan yhteisön ja Korean tasavallan telehankintoja koskevan sopimuksen 
allekirjoittamisen yhteydessä hyväksytty neuvottelupöytäkirja 
Sopimuspuolten täysivaltaiset edustajat ovat tänä päivänä allekirjoittaneet Euroopan 
yhteisön ja Korean tasavallan sopimuksen telehankinnoista ja ovat sopineet seuraavaa: 
1. Hankinta-, kelpuuttamis- ja valitusmenettelyt 
Sopimuspuolet ovat yksimielisiä siitä, että teletoiminnan harjoittajien hankinnoista tehdyn 
sopimuksen 2, 3 ja 4 artikla edellyttävät vuoden 1996 GPA-sopimuksen mukaisten 
hankinta-, kelpuuttamis- ja valitusmenettelyjen soveltamista. EY:n osalta tämä vaatimus 
voidaan täyttää soveltamalla vesi- ja energiahuollon, liikenteen ja teletoiminnan alan 
hankintoja koskevien sopimusten tekomenettelyjen yhteensovittamisesta 14 päivänä 
kesäkuuta 1993 annetussa neuvoston direktiivissä 93/38/ETY (EYVL N:o L 199, 
9.8.1993, s. 84) säädettyjä hankinta-ja kelpuuttamismenettelyjä. EY vahvistaa, että EY:n 
teletoiminnan harjoittajien hankintamenettelyihin sovelletaan tätä direktiiviä5. 
Kelpuuttamismenettelyjen osalta sopimuspuolet ovat yksimielisiä siitä, että teletoiminnan 
harjoittajat voivat rajoittaa kelpuutettavien tavarantoimittajien määrää, jos tilanne saattaa 
johtaa yhteensopimattomuuteen, teknisiin ongelmiin tai suhteettoman suuriin 
kustannuksiin niiden verkon toiminnassa ja ylläpidossa. Tavarantoimittajien määrää ei 
kuitenkaan saa rajoittaa mahdollisimman laajan kilpailun välttämiseksi tai toisen 
sopimuspuolen tavarantoimittajien syrjimiseksi taikka kotimaisten tavarantoimittajien 
suojelemiseksi. 
EY:n osalta vesi- ja energiahuollon, liikenteen ja teletoiminnan alalla toimivien yksiköiden 
hankintamenettelyjä koskevien yhteisön sääntöjen soveltamiseen liittyvien lakien, asetusten 
ja hallinnollisten määräysten yhteensovittamisesta 25 päivänä helmikuuta 1992 annetussa 
neuvoston direktiivissä 92/13/ETY (EYVL N:o L 76, 23.3.1992, s. 14) vahvistetut 
valitusmenettelyt ovat yhdenmukaiset tämän sopimuksen 4 artiklan määräysten kanssa. 
Sopimuspuolet ovat lisäksi yksimielisiä siitä, että sopimuksen 2 artiklan 6 kohdan 
määräykset teknisistä eritelmistä ovat yhdenmukaiset GPA-sopimuksen VI artiklan 
kanssa. 
5 Espanjaan, Portugaliin ja Kreikkaan sovelletaan siirtymäjärjestelyjä tämän sopimuksen l artiklan 5 
kohdan mukaisesti. 
n 
2. Kansallinen kohtelu 
Sopimuspuolet vahvistavat, että tämän sopimuksen liitteessä luetellut Euroopan yhteisön 
ja Korean tasavallan teletoiminnan harjoittajat eivät kohtele toisen sopimuspuolen 
televiestintälaitteiden toimittajia epäedullisemmin kuin kotimaisia televiestintälaitteiden 
toimittajia, kun kyse on kynnysarvoltaan yli 130 000 SDR:n hankintasopimuksista tai 
hankintasopimusten kokonaisuudesta. 
Tätä kynnysarvoa voidaan tarkistaa kumman tahansa sopimuspuolen pyynnöstä. 
3. Korealaisten tavarantoimittajien asema suhteessa julkisia palveluja 
koskevan direktiivin 36 artiklaan 
Euroopan yhteisö ilmoittaa, että Euroopan yhteisön ja Korean äskettäisen teletoiminnan 
harjoittajien hankintoja koskevan kahdenvälisen sopimuksen johdosta Korean 
tavarantoimittajiin ei kyseisen kahdenvälisen sopimuksen tultua voimaan sovelleta julkisia 
palveluja koskevan direktiivin 36 artiklaa siltä osin, kuin on kyse direktiivin 
soveltamisalaan kuuluvista Euroopan teletoiminnan harjoittajien hankinnoista. 
Korean tasavalta Euroopan yhteisö 
cx&> 
MUISTIO 
1. Korean tasavalta ja Euroopan yhteisö vahvistavat vuoden 1994 GATT-sopimuksen 
asiaa koskevien määräysten perusteella, että yksityisten teletoiminnan harjoittajien 
hankinnat suoritetaan itsenäisesti ja kunkin toiminnanharjoittajan kaupallisten näkemysten 
mukaisesti siitä riippumatta, mistä tavarat ja tavarantoimittajat ovat peräisin. 
2. Jos tässä suhteessa syntyy ongelmia, Korean tasavalta ja Euroopan yhteisö järjestävät 
asiasta tarvittaessa neuvotteluja kumman tahansa sopimuspuolen pyynnöstä. Ellei 
ongelmaa pystytä ratkaisemaan neuvotteluin, Korean tasavalta ja Euroopan yhteisö 
turvautuvat WTO:n mukaisiin riitojenratkaisumenettelyihin. 
3. Jos Korean tasavalta tai Euroopan yhteisö myöntää yksityisten toiminnanharjoittajien 
hankintoja koskevia lisäetuja kolmannelle osapuolelle, nämä edut ulotetaan koskemaan 
Euroopan yhteisöä tai Korean tasavaltaa sillä edellytyksellä, että Euroopan yhteisö tai 
Korea myöntää vastavuoroisesti saman kohtelun. 
Korean tasavalta Euroopan yhteisö 
oc. 

ISSN 1024-4492 
KOM(97) 56 lopullinen 
ASIAKIRJAT 
FI 11 15 
Luettelonumero : CB-CO-97-048-FI-C 
ISBN 92-78-15658-2 
Euroopan yhteisöjen virallisten julkaisujen toimisto 
L-2985 Luxemburg